Diari Oficial de la Generalitat Valenciana


Sumari del DOGV 9476, del 23-11-2022 (2022/10454)

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, i la declaració d'utilitat pública, en concret, corresponents a una central fotovoltaica denominada «FV Casteles» i la seua infraestructura d'evacuació, a situar en els termes municipals de Rojales i Algorfa. Expedient ATALFE/2022/17/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9476

Data del DOGV
:   23-11-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/10847


Data del document
:   25-10-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * pla d'urbanisme

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, i la declaració d'utilitat pública, en concret, corresponents a una central fotovoltaica denominada «FV Casteles» i la seua infraestructura d'evacuació, a situar en els termes municipals de Rojales i Algorfa. Expedient ATALFE/2022/17/03. [2022/10131]  
Als efectes previstos en:  
- El Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica;  
- la Llei 24/2013, de 26 de desembre, del sector elèctric;  
- la Llei 21/2013, de 9 de desembre, d'avaluació ambiental, i en el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental;  
  
- la Llei 3/2014, d'11 de juliol, de vies pecuàries de la Comunitat Valenciana;  
- la Llei 43/2003, de 21 de novembre, de muntanyes;  
- la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic, i  
  
- la Llei 39/2015, d'1 d'octubre, del procediment administratiu comú de les administracions públiques.  
Se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia, d'autorització administrativa de construcció, d'ocupació de vies pecuàries i declaració d'utilitat pública, en concret, de la instal·lació elèctrica que s'hi indica:  
Peticionari: Solar Project Levante, SL, NIF S68501670 i amb domicili social al carrer de la Paz, núm. 7, 03724 Algorfa (Alacant).  
Tipus de central elèctrica: central fotovoltaica denominada «FV Casteles», amb potència a instal·lar de 4.400 kW, incloses les seues infraestructures d'evacuació.  
Emplaçament grups generadors: polígon 8, parcel·les 42, 43, 48, 186 i 187, del terme municipal de Rojales (Alacant).  
Emplaçament infraestructura d'evacuació: polígon 8, parcel·les 186, 42, 9005, 9009, 9001 i 9002, i polígon 9, parcel·la 9003, del terme municipal de Rojales (Alacant); polígon 4, parcel·la 60576, i avinguda de les Nacions en urbanització Lo Crispín, i polígon 4, parcel·la 9008, del terme municipal d'Algorfa (Alacant), i polígon 9, parcel·les 9008, 54, 9008 i 35, del terme municipal de Rojales (Alacant).  
  
Òrgan competent per a autoritzar la instal·lació: Servei Territorial d'Indústria, Energia i Mines de la Conselleria d'Economia Sostenible, Sectors Productius, Comerç i Treball.  
Documents sotmesos a informació pública:  
- Projecte. Denominació: «Projecte PSF» (quatre parts, inclouen infraestructura d'evacuació i memòria justificativa del compliment dels criteris del Decret llei 14/2020).  
- Estudi d'integració paisatgística.  
- Pla de desmantellament i restitució del terreny i entorn afectat.  
  
- plec general de normes de seguretat en prevenció d'incendis forestals.  
- Separates dirigides a:  
- Ajuntament d'Algorfa.  
- Ajuntament de Rojales.  
- Comunidad de Regantes de Riegos de Levante, Margen Derecha del Río Segura  
- Ministeri d'Agricultura, Pesca i Alimentació.  
- ADIF - Administració d'Infraestructures Ferroviàries  
- Conselleria de Política Territorial, Obres Públiques Mobilitat  
- E-Redes-Hidrocantábrico Distribución Eléctrica, SAU.  
- NEDGIA - NATURGY  
- Relació de béns i drets afectats  
Pressupost: 1.091.012 -  
Característiques principals:  
La central fotovoltaica denominada «FV Casteles» amb 4.400 kW de potència instal·lada, està composta per un camp generador de 7164 mòduls fotovoltaics de 670 Wp que suposen una potència pic total de 4.799,88 kWp, muntats directament sobre el sòl en estructura fixa amb un angle de 20° orientats al sud.  
Aquests mòduls fotovoltaics es connecten mitjançant una xarxa de baixa tensió en corrent continu amb dos inversors (2.200 kW de potència activa màxima cadascun) resultant una potència nominal a l'eixida d'inversors de 4.400 kW.  
La potència concedida d'accés a la xarxa de distribució és de 4.400 kW.  
La potència que cobreix la garantia és de 4.400 kW.  
Centres de transformació (integrats amb inversors) de 690 V a 20 kV.  
Xarxa interna d'alta tensió (20 kV) subterrània.  
Centre de seccionament, lliurament i mesura, i línia d'evacuació (20 kV) subterrània en doble circuit, amb 1.977 metres.  
El punt de connexió de la instal·lació fotovoltaica amb la xarxa de distribució es realitzarà en posició en Barres 20 kV de SE Rojales, pertanyent a l'empresa distribuïdora E-Redes - Hidrocantábrico Distribución Eléctrica, SAU.  
Finalitat: Generació d'energia elèctrica mitjançant una instal·lació solar fotovoltaica, i també la seua evacuació a la xarxa de distribució d'energia elèctrica.  
La documentació serà exposada per a consulta pública en l'adreça electrònica següent: http://www.indi.gva.es/web/energia/inicio, en castellà, i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
Segons la modificació realitzada, en virtut del Decret llei 1/2022, de 22 d'abril, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna, i de l'article 33.1 del Decret llei 14/2020, de 7 agost, del Consell, els projectes amb una potència de generació menor o igual a 10 MW tindran caràcter prioritari i es tramitaran pel procediment d'urgència, d'acord amb la Llei 39/2015, del procediment administratiu comú de les administracions públiques. Per tot això, l'aplicació al procediment de la tramitació d'urgència redueix a la meitat els terminis establits per al procediment ordinari, excepte els relatius a la presentació de sol·licituds i recursos, segons s'indica en l'article 33 de l'esmentada llei.  
  
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació relacionada en l'adreça electrònica indicada o presencialment en el Servei Territorial d'Indústria, Energia i Mines d'Alacant, situat al carrer de Churruca, núm. 29, 03844 Alacant, i també dirigir a l'esmentat servei territorial les al·legacions que es consideren oportunes en el termini de quinze (15) dies hàbils comptats a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint a l'enllaç següent: https://www.gva.es/va/inicio/procedimientos'id\_proc=15188&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en aquest tràmit no impedirà les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Alacant, 25 d'octubre de 2022.- La cap del Servei Territorial d'Indústria, Energia i Mines d'Alacant: Rosa María Aragonés Pomares.